Odločba Komisije

z dne 6. septembra 2000

o izvajanju direktive Sveta 89/106/ES v zvezi požarno odpornostjo strešnih kritin pri požarih z zunanje strani

(notificirana pod dokumentno številko K(2000) 2266)

(Besedilo velja za EGP)

(2000/553/ES)

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Direktive Sveta 89/106/ES z dne 21. decembra 1988 o približevanju zakonov in drugih predpisov držav članic, ki se nanašajo na gradbene proizvode [1], kakor je bila spremenjena z Direktivo 93/68/ES [2], in zlasti členov 13 in 20 direktive,

ob upoštevanju naslednjega:

(1) V skladu z Direktivo 89/106/ES morajo države članice zagotoviti, da so stavbe visokih in nizkih gradenj na njihovem ozemlju načrtovane in izvedene na način, ki ne ogroža varnosti oseb, domačih živali in premoženja, hkrati pa upoštevati druge temeljne zahteve za splošno blaginjo.

(2) Za predpise, povezane z načrtovanjem in izvedbo strešnih konstrukcij, so posledično odgovorne države članice.

(3) V sporočilu Komisije v zvezi z razlagalnimi dokumenti Direktive 89/106/ES [3] so v odstavku 2.2 razlagalnega dokumenta št. 2 našteti številni med seboj povezani ukrepi za izpolnjevanje Temeljne zahteve "požarne varnosti", ki skupaj prispevajo k opredelitvi strategije požarne varnosti, ki jo lahko države članice razvijejo na različne načine.

(4) Odstavek 4.3.1.2.2 razlagalnega dokumenta št. 2 opredeljuje zahteve za gradbene proizvode za strehe, ki so izpostavljene požaru z zunanje strani.

(5) Odločbe Komisije 98/436/ES [4], 98/599/ES [5], 98/600/ES [6], 1999/90/ES [7], 2000/245/ES [8] in 2000/553/ES o potrjevanju skladnosti gradbenih proizvodov za strešne kritine, ki so lahko izpostavljene zunanjemu viru ognja, določajo, da se lahko določene proizvode/materiale "šteje za zadovoljive" glede zahteve za značilnost "obnašanje pri požarih z zunanje strani", ne da bi jih bilo potrebno testirati.

(6) Obnašanje mnogih proizvodov/materialov za strešno kritino pri požarih z zunanje strani je dobro ugotovljeno in dovolj znano organom, ki so v državah članicah pristojni za protipožarno zaščito, da jih ni potrebno testirati glede te lastnosti.

(7) Ukrepi iz te odločbe so v skladu z mnenjem Stalnega odbora za gradbeništvo –

SPREJELA NASLEDNJO ODLOČBO:

Člen 1

Priloga določa tiste proizvode za strešno kritino in/ali materiale, za katere se lahko šteje, da izpolnjujejo vse zahteve glede značilnosti "obnašanje pri požarih z zunanje strani" brez potrebe po testiranju, ob upoštevanju skladnosti s kakršnimi koli nacionalnimi predpisi o načrtovanju in izvedbi del.

Člen 2

Ta odločba je naslovljena na države članice.

V Bruslju, 6. septembra 2000

Za Komisijo

Erkki Liikanen

Član Komisije

[1] UL L 40, 11.2.1989, str. 12.

[2] UL L 220, 30.8.1993, str. 1.

[3] UL C 62, 28.2.1994, str. 1.

[4] UL L 194, 10.7.1998, str. 30.

[5] UL L 287, 24.10.1998, str. 30.

[6] UL L 287, 24.10.1998, str. 35.

[7] UL L 29, 3.2.1999, str. 38.

[8] UL L 77, 28.3.2000, str. 13.

--------------------------------------------------

PRILOGA

Splošni pogoji

Termin strešna kritina se uporablja za opisovanje proizvoda, ki sestavlja zgornjo plast strešne konstrukcije.

Določbe se nanašajo na lastnosti strešne kritine, ko je izpostavljena ognju od zunaj (temu ponavadi rečemo značilnost "obnašanje pri požarih z zunanje strani").

Merila v zvezi z obnašanjem pri požarih z zunanje strani, za katere menimo, da jih proizvodi/materiali v naslednji tabeli ob pravilnem načrtovanju in izvedbi strešne konstrukcije zadovoljujejo brez potrebe po testiranju, so: prediranje ognja skozi streho, širjenje ognja po zunanji površini strehe, širjenje ognja znotraj strešne konstrukcije in nastajanje gorečih kapljic ali delcev.

Proizvodi/materiali za strešno kritino iz spodnje tabele ustrezajo ustreznim tehničnim specifikacijam (usklajenim evropskim standardom ali evropskim tehničnim soglasjem).

Naštete proizvode/materiale za strešno kritino je treba uporabljati v skladu z nacionalnimi predpisi o načrtovanju in izvedbi del, predvsem v zvezi s sestavo in odpornostjo sosednjih plasti proti ognju in drugih proizvodov v strešni konstrukciji. Države članice lahko zahtevajo teste za dokaz takšne ustreznosti, če so proizvodi/materiali uporabljeni na takšen način, ki ne zadovoljuje nacionalnih predpisov [1].

Posebni pogoji, določeni v tabeli, državam članicam ne preprečujejo, da pod manj strogimi pogoji brez testiranja sprejmejo uporabo ustreznih proizvodov/materialov in jih dajo v promet.

Simboli

PCS: zgornja toplotna vrednost

TABELA

Proizvodi za strešno kritino (in/ali materiali), za katere lahko menimo, da izpolnjujejo vse zahteve za značilnost "obnašanje pri požarih z zunanje strani" brez potrebe po testiranju, za katere veljajo kakršnikoli nacionalni predpisi o načrtovanju in izvedbi

Proizvod/material za strešno kritino | Posebni pogoji |

Skrilavci: naravni skrilavci, skrilavci iz kamna | Izpolnjuje določbe iz Odločbe Komisije 96/603/ES |

Strešna opeka: strešna opeka iz kamna, betona, gline, keramike ali jekla | Izpolnjuje določbe iz Odločbe Komisije 96/603/ES Kakršna koli zunanja plast je neorganska in ima PCS ≤ 4,0 MJ/m2 ali maso ≤ 200 g/m2 |

Mikroarmiran beton: ploske plošče ali plošče s profilomskrilavci | Izpolnjuje določbe iz Odločbe Komisije 96/603/ES ali ima PCS ≤ 3,0 g/m2 |

Kovinske plošče s profilom: aluminij, aluminijeve zlitine, baker, bakrove zlitine, cink, cinkove zlitine, nepremazano jeklo, nerjaveče jeklo, galvanizirano jeklo, premazano jeklo, emajlirano jeklo | Debelina ≥ 0,4 mm Kakršna koli zunanja plast je neorganska in ima PCS ≤ 4,0 MJ/m2 ali maso ≤ 200 g/m2 |

Ploske kovinske plošče: aluminij, aluminijeve zlitine, baker, bakrove zlitine, cink, cinkove zlitine, nepremazano jeklo, nerjaveče jeklo, galvanizirano jeklo, premazano jeklo, emajlirano jeklo | Debelina ≥ 0,4 mm Kakršna koli zunanja plast je neorganska in ima PCS ≤ 4,0 MJ/m2 ali maso ≤ 200 g/m2 |

Proizvodi, ki jih je pri normalni uporabi potrebno popolnoma prekriti (z neorganskimi prevlekami, ki so naštete na desni) | Nevezana plast proda debeline vsaj 50 mm ali mase ≥ 80 kg/m2 (najmanjša velikost zrna 4 mm, največja 32 mm) Obloga iz peska/cementa z debelino najmanj 30 mm Liti beton ali plošče iz naravnega kamna debeline najmanj 40 mm |

[1] Na primer, znano je, da v nekaterih državah članicah zahtevajo negorljivo podlago določene debeline, da bi preprečili neposreden stik kovinskih plošč s podporno strukturo. Kovinske plošče v naslednji tabeli, ki so v teh državah članicah namenjene uporabi z drugimi vrstami podlage, je treba testirati, da bi prikazali skladnost z nacionalnimi predpisi o načrtovanju in izvedbi del.

--------------------------------------------------